open-index/open-wikipedia-markdown huggingface dataset:
Tampuyak

**Tampuyak** marupakan parian cacapan khas urang Malayu di Sumatra nang diulah matan cara mamaram durian. Makanan ngini rancak dimakan gasan cacapan, bumbu, hinggan palangkap bahan masakan. Angih tampuyak adalah masam yang disababakan oleh prosis fermintasi pada buah durian oleh baktiri asam laktat.

Janis tampuyak dibedakan manjadi tampuyak masam dan tempuyak manis manurut persantasi uyah yang ditambahakan. Pada tampoyak masam, panambahan uyah kurang dari 5 parsin dan pada tampuyak masin panambahan uyah dilakukan labih dari 5 parsin. Pambuatan tampuyak pun mudah banar. Daging buah durian yang masak dibuati sadikit uyah, lalu taruhi salama 3-7 hari dengan suhu ruang dituplis yang tatutup rapat sampai didapatakan *tekstur* nang kaya bubur.

Tampuyak nang bakualitas baik mamiliki *tekstur* lunak, bawarna putih sampai kakuning-kuningan, basarat halus, lambut sadikit kantal lawan sadikit babanyu. Tampuyak paling nyaman dimakan lawan nasi panas, Salain nyaman sagan dikonsumsi, tanyata dalam 100 gram tampuyak mangandung 28,3 gram karbuhidrat, 2,5 gram lamak, 2,5 gram prutein, dan 1,4 gram sarat. Selain itu tempuyak jaa mengandung vitamin B1, B2, C, dan minaral nang kaya kalium, kalsium, dan fusfur yang baik banar sagan awak.

## Jujuhutan
Masigit Raya Sabilal Muhtadin

****Masigit Raya Sabilal Muhtadin**  adalah sabuting masigit basajarah nang baandak di Jalan Jenderal Sudirman No. 1, [[Antasan Besar, Banjarmasin Tangah, Banjarmasin|Antasan Besar]], [[Banjarmasin Tangah, Banjarmasin|Kacamatan Banjarmasin Tangah]], [[Kuta Banjarmasin]], [[Kalimantan Salatan|Parupinsi Kalimantan Salatan]], [[Indunisia]]. Masigit ngini dibangun waktu tahun 1974 wan dirasmiakan ulih [[Suharto|Parisidin Suharto]] waktu tahun 1981 . Masigit ngini mamakai ngaran "Sabilal Muhtadin" maraga manghurmati ulama ganal matan Banjar, yakni [[Muhammad Arsyad al-Banjari|Syekh Muhammad Arsyad al-Banjari]], nang mana ngaran masigit ngini diambil matan ngaran kitabnya nang bajudul ''[[Sabilal Muhtadin|Sabilal Muhtadin lit-Tafaqquh fi Amrid-din]]'' (Jalan bagi Urang-Urang nang Mandapat Patunjuk sagan Mandalami Urusan-Urusan Agama), sabuting kitab fikih mazhab Syafii nang manjadi rujukan ulama di Nusantara. Masigit ngini dibangun di bakas tanah asrama tantara Pulau Tatas, nang mana waktu jaman [[Walanda]] mamarintah tanah Banjar, tanah ngini dingarani ''Fort Van Tatas'' atawa [[Binting Tatas]]**.'''

## Jujuhutan
Kambang durian

**Wadai kambang durian** adalah wadai karing jaman bahari tiba urang suku Betawi. Urang Betawi biasanya manyajiakan wadai Kambang durian ngini pas Hari Raya Pitrah gasan kikimulan tamu nang datang bailang.

Tagal wadai bahari ini kurang tarkanal, masih ada aja nang malastariakannya. Hal ini tabukti matan adanya parian rasa wadai Kambang durian di pasar tradisiunal. Ada nang rasanya manis, ada jua nang pina balamak. Gasan manarik parhatian, wadai Kambang durian ini baisi macam-macam balang, kaya warna habang, kuning, lawan hijau.

## Asal mula
Wadai Kambang durian baisi ngarain lain, yaitu 'Kambang Goyang' nang diambil matan bantuknya nang mahirip kalupak kambang wan pruses maulahnya nang dibuat awan cara diguyang-guyang sampai adunan talapas matan citakan rahatan dimasak.

## Referensi
Waduk Riam Kanan

**Waduk Riam Kanan** ialah salah satu waduk pangganalnya di Kalimantan Selatan nang ada di Aranio, Aranio, Banjar. Waduk ulahan nang dalam pambangunannya mamakan waktu salawas 10 tahun ini dibangun lawan mambandung dalapan sungai nang basumber matan Pagunungan Meratus, serta ada sambilan desa nang dudi ditanggelamkan di area saluas 9.730 hektar tersebut, ampah utama diulah Waduk Riam Kanan nang diresmikan oleh Presiden Suharto pada tahun 1973 ini adalah gasan membangun Pembangkit Listrik Tenaga Banyu nang akan dipakai gasan manarangi wilayah Banjarmasin lawan sakitarnya.

## Kaadaan
wayah ini tampat Waduk Riam Kanan nang dikanal sabagai tampat cagar alam ini hutannya dirambah oleh panduduk satampat lawan pandatang sahingga tarancam rusak disababkan maraknya aktivitas penambangan amas liar lawan batu mangan liar. Dabit banyu waduk ini tagulung sadikit yakni 54,39 meter matan debit minimal 56-57 meter lawan masuk kataguri karitis karana hanya hingkat satu matan Talu turbin PLTA Ir. P. M. Noor Nang bakapasitas 30 megawatt.

## Jujuhutan
Pulau Kembang

**Taman Wisata Alam Pulau Kembang** secara administratif pamarintahan tamasuk dalam wilayah Desa Pulau Alalak, Kecamatan Alalak Kabupaten Barito Kuala Provinsi Kalimantan Selatan.  Luas kawasan ± 83,926 ha  lawan tipa  ekosistem barupa hutan rawa mangrove.  Pulau Kembang yang bagana  di tatangahan Sungai Barito sacara geografis taandak diantara 114°37’59”- 114°38’01” BT dan   4°06’11” – 4°09’41” LS.  Sacara pangalolaan bagana di wilayah gawian Seksi Konservasi Wilayah II Banjarbaru, Balai KSDA Kalimantan Selatan. Pada tingkat tapak bagana pada pangalula resort KSDA Taman Wisata Alam Pulau Kembang dan Pulau Bakut.Posisi kantur resort KSDA taandak di Pulau Kembang, Desa Pulau Alalak Kecamatan Alalak Kabupaten Barito Kuala. Sacara administrasi kawasan TWA Pulau Kembang tamasuk dalam Desa Pulau Alalak, Kecamatan Alalak, Kabupaten Barito Kuala.  Desa Pulau Alalak memiliki luas wilayah 1,21 km2 atau 1,13 % dari luas wilayah Kecamatan Alalak yang baisi luas 107,35 km2. Taman Wisata Alam Pulau Kembang marupakan salah satu Kawasan Suaka Alam (KSA) yang dikalula ulih Balai Konservasi Sumber Daya Alam (KSDA) Kalimantan Selatan. Badasarkan Surat Keputusan Menteri Kehutanan Nomor : SK.435/Menhut-II/2009 tanggal 23 Juli 2009 tantang panunjukan kawasan hutan Provinsi Kalimantan Selatan, Taman Wisata Alam Pulau Kembang badasarkan peta lampiran kaputusan itu kawasan pulau kembang baisi luas 83,926 ha.

## jujuhutan
Urap

**Urap** adalah makanan nang diulah matan berbagai macam sayur-mayur awan diberi tuping ampas kelapa muda. Makanan tradisiunal ini biasanya disajikan sebagai pelengkap tumpeng dalam acara khusus Ilah basalamatan.

## Sijarah
Makanan berbahan dasar sayur-mayur ini sudah ada sajak abad ke-10. Hal naya hingkat dilihat matan prasasti nang menyambat padah wrak-wrak atawa nang kita nandu / pinandu awan ngaran urap.

Didalam tradisi Jawa, urapan merupakan sajian  hibak makna. Menurut Ki Juru Bangun Jiwa dalam Panduan Makanan Tradisional Jawa Selamatan, urap malambangkan tumbuhan darat. Satiap janis papari batianan makna tertentu. Misalnya kangkung adalah papari nang tumbuh di darat. Malambagkan, diharapkan hal naya gin dapat berlaku bagi manusia nang harus adaptif didalam kondisi apapun.

Bayam marupakan papari nang melambangkan kehidupan nang tenteram (aman awan tenteram). Salanjutnya, tauge atawa tauge merupakan Papari baukuran damit nang batianan halimatar-ulat gonggok kreativitas nang luar biasa. Kacang panjang harus utuh, daham dipotong-potong. Artinya masyarakat selalu berpikir panjang sebelum bertindak, selain naya gin merupakan simbol umur panjang.

## Jujuhutan
Bendungan Tapin

## Bendungan Tapin
**Bendungan Tapin** adalah bendungan nang berlokasi di Kabupaten Tapin, Kalimantan Selatan.

Bendungan ngini diresmikan ulih presiden pada awal 2021 dalam mewujudkan ketahanan banyu awan pangan

## Kapasitas Tampung
**Bendungan Tapin** baisi kapasitas  tampung sa ganal 56,7 m3. Bendungan Tapin ngini nang perannya penting bangat dalam rangka mewujudkan ketahanan Banyu Awan pangan di Indunisia.

## Jujuhutan
Pentol

**Pentol** adalah ngaran papuluran nang tiba matan Jawa Timur. Pentol diulah matan campuran daging atawa hayam nang digiling lawan galapung kanji. Imbah tu diulah bulatan halus hanyar dibumbui. Bahanu adunan pentol dimasukakan jua ka dalam tahu basanga nang ngarannya tahu pentol. Pentol mirip lawan wadai nang lain yaitu cimol dan cilok. Bantukannya mirip banar sahingga banyak masyarakat nang salah tangguh. 

## Parbidaan Pentol, Cimol, dan Cilok
Supaya kada salah ada parbidaan di antara kataluannya. Pentol luarnya karas marga ada campuran daging di dalamnya. Tagal cimol lawan cilok diulah matan kanji, banyu lawan panyaman rasa. Imbah tu diulah bulat-bulat. Amun disanga ngarannya cimol, amun disumap ngarannya cilok. Gasan tiksturnya cimol tarapai, bagian dalamnya kanyul wayah dimakan. Amun cilok tiksturnya lincar lawan kada karas. Rancak cilok ni baisi kiju, daging cancang, atawa daging barabuk. 

## Jujuhutan
Mi hayam

**Mi Hayam** itu sabuting masakan asli banjar, isinya mi, sayur sasawi, kuahnya nang manis atawa gurih, tagal ada jua nang kada bakuah.

Di Banjar, amun mamandir mi hayam, pasti urang bapikir makanan ngini hasnya Wonogiri, Jawa Tengah. Di dairah ngitu, mi hayam jadi makanan saban hari urang Wonogiri. Makanan ngini banyak dijaja'akan bagarubak di kota-kota ganal lain di Indunisia.

## Jujuhutan
Pantai Takisung

**Pantai Takisung** adalah pantai yang andakannya di Desa Takisung, Kecamatan Takisung,Kabupaten Tanah Laut, Pruvinsi Kalimantan Selatan. Pantai ngini jauhnya sakitaran 22 Kilometer dari Kuta Pelaihari (Ibu kuta Tanah Laut), lawan sakitaran 87 kilometer dari Kuta Banjarmasin. Wisata Pantai Takisung ialah salah sabuting tempat wisata andalan gasan Kabupaten Tanah Laut. Pantai Takisung beisi sarana lawan prasarana nang ada di situ antara lain: jalannya baaspal pas handak menuju kasananya, ada wc umum jua, kamar mandi ada jua, andakan tempat parkiran, di pasarnya ada urang bejualan iwak lawan babuahan, ada urang bejualan makanan, minuman, bajualan cendera mata, panggung ada jua, tempat mehadang bis, pos polisi, ada tempat gasan betaduh jua, warung makan atau yang rancak di sambat tu rest0ran lawan jua tempat gasan bamainan

wisata Pantai Takisung nih baisi luas tempatnya tu sakitaran 0,65 ha jua baisi batas panjangnya 85 meter lawan lebar 80 meter mulai dari pinggiran pantai. Kawasan pantai Takisung tamasuk tipologi pantai berpasir.

## Pasilitas
Pangalulaan ubjek wisata Pantai Takisung nih salain mandapatkan parhatian ulih Pamarintah, masyarakat jua umpat mendangani dalam mangalula ubjek wisata Pantai Takisung nih, lawan manyadiakan macam-macam pasilitas gasan di sewakan jua lawan wisatawan yang baelang ka pantai. Ada macam-macam pasilitas yang tasadia antara lain: 

* *Speed buat*
* *Banana buat* (Parahu pisang)
* Mutur ATV
* Payung pantai
* Parahu karet
* Tenda-tenda
* Warung makan lawan minuman

## Pariwisata
Lokawisata Pantai Takisung sangat tarkanal lawan sangat rami di kunjungi babuhan masyarakat Kalimantan Selatan, tarutama babuhan Tanah Laut, Banjarmasin, Banjarbaru dan sakitarnya. Kabaradaan Pantai Takisung nih ialah destinasi wisata yang ada pas acara-acara tatantu ja nangkaya tahun baru, sasudah lebaran atawa jua liburan sekolah rancak manjadi tujuan barwisata. Walau jua Pantai Takisung nih andakannya di Laut Jawa, tatapi umbaknya tu kada ganal nang kaya di pantai selatan pulau Jawa. Sahingga aman gasan wisata atawa manjadi pamukiman.

## Jujuhutan
Pulau Bakut

**Pulau Bakut** barada di tangah-tangah sungai Barito lawan di bawah jambatan Barito nang mahubungakan Provinsi Kalimantan Selatan lawan Provinsi Kalimantan Tangah. Pulau Bakut mamiliki daya tarik gasan warga Banjar karana baisi pamandangan nang mamukau, udara nang sajuk lawan kamudahan sagan meakses masuknya. Pulau Bakut ngini jua manyandang status Taman Alam Wisata nang manjadi pilihan destinasi wisata bapatualang lawan wisata gasan balajar.

Pulau Bakut jua kawa digunakan gasan lukasi mangambalikakan bakantan hasil tangkapan warga sakitar ke habitat asalnya sahingga kawa maningkat akan pupulasi hiwan bahidung panjang. Gasan haraga masuk bubuhan lukal Banjar ke Pulau Bakut cukup mambayar harga masuk sabasar Rp.10.000 di hari biasa lawan Rp.12.500 di hari libur. Sadangkan gasan wisatawan haraganya Rp.100.000 di hari biasa wan Rp.150.000 di hari libur.

## Cara Bakunjung

Ada 2 alternatif gasan bakunjung ka Pulau Bakut. Partama, pangunjung kawa bamutur salama 1,5 sampai 2 jam manuju Desa Marabahan Baru, Kec. Barito Kuala. Kadua, kawa liwat manyusuri Sungai Martapura sampai Sungai Barito gasan manuju Pulau Bakut salama satu sampai dua jam.

## Jujuhutan
Jambatan Barito

**Jambatan Barito** mamiliki panjang 1.082 meter wan lebar 10,37 meter nang maliwati Sungai Barito sapanjang 800 meter wan Pulau Bakut salebar 200 meter. Jambatan Barito mamiliki jambatan nang utama panjangnya 902 meter wan jambatan pandamping sapanjang 180 meter. Jambatan Barito disahkan lawan Presiden kadua Republik Indonesia Soeharto wayah 24 April 1997. Pakakas Jambatan Barito adalah twinsuspension bridge (dua jambatan gantung yang lebar). Panjang masing-masing jambatan ngini adalah 420,5 meter. satiap bentang baisi bentang nang utama sapanjang 240 meter. samantara, jarak masing-masing manara lawan franking span kurang labih 90 meter. 

Tujuan panggunaan papakas ini kada lain sagan manakan biaya pondasi sagan maatasi lalu lintas nang mambutuhkan ruang bebas cukup tinggi. Bangunan di bagian atas jambatan ditumpu lawan sajumlah tiang pancang nang mamiliki diameter 1.016 meter nang di dalamnya diisi lawan beton betulang. Pondasi ngini di ulah sagan manahan gaya horizontal nang cukup tinggi. Bangunan bagian atas jambatan adalah pakakas rangka baja galvis nang dihubungkan lawan baut. bangunan itu akan mamikul lantai jambatan nang tabuat dari beton baulang dengan mutu K-350. 

Sagan lantai beton jambatan dipikul lawan plat galvanis dari baja. fasilitas pajalan batis tabuat dari beton precast nang diandak di sabalah kiwa wan sabalah kanan jambatan. pambangunan jambatan ngini mambutuhkan 1.850 baja wan dikira jambatan kawa tahan sampai 100 tahun. 

## Wisata Jambatan Barito
Jambatan Barito banyak dituntii bubuhan masyarakat wayah kamarian. Wan di hari minggu banyak nang ka sana. Pangunjung nang datang kada bubuhan kota haja tapi bubuhan luar jua. Jambatan barito rami dituntii di jam sambilan wan kamarian wayah jam talo. pangunjung nang datang sagan basantai, bakudak, wan manikmati pamandangan di sakitaran jambatan. Kawasan Jambatan Barito mamiliki potensi wisaya nang balum tegarap maksimal yaitu Sungai Barito wan Pulau Bakut nang merupakan konservasi Bekantan. 

## Jujuhutan
Kararaban

**Wadai kararaban** ngitu wadai nang jadi wadai ciri has matan Kalimantan Salatan. Biasanya wadai kararaban banyak diulah urang Banjar sagan wadai pabukaan puasa, wan wadai kararaban ada jua disadia'akan rahat acara ganal kaya baaruh, wan lain-lain. 

## Cara baulah
Cara maulah wadai kararaban ngitu, pamulaan, jarang dahulu banyu santan wan gula habang sampai gulanya larut. Imbah ngitu diamakan satumat. Lalu, kambuh lawan galapung baras wan galapung gandum, tambahi hintalu, wan uyah sadikit. Haru barataan sampai tacampur.

Imbah ngitu, campurakan banyu santan wan gula habang nang tadi dijarang. Amun sudah tuntung, andak kamiran dalam wadah citakan. Sakirwa wadainya bagus, hiasi atasnya wan rarampah adas manis nang hudah disangrai badahulu sampai babau harum. Imbah ngitu disumap, adas manis nang sudah tuntung disumap di campur lagi wan kayu manis bubuk, hanyar dipapai ka wadai. Imbah ngitu sumap adunan sampai masak. Amun sudah masak, papai pulang adas manis wan kayu manis di atasnya biar wadainya harum. Imbah ngitu wadainya jadi wan kawa dimakan.

## Jujuhutan
Bandongan, Magelang

**Bandongan** adalah sabuting kacamatan nang ada di Kabupatin Magelang, Jawa Tangah, Indunisia. Kacamatan ngini andakannya sakitar 20 Km matan Kuta Mungkid, ibu kuta Kabupatin Magelang ka arah utara malalui Kuta Magelang. Pusat pamarintahannya ada di kampung Bandongan.

## Pamarintahan
### Kampung
# Bandongan
# Banyuwangi
# Gandusari
# Kalegen
# Kebonagung
# Kedungsari
# Ngepanrejo
# Rejosari
# Salamkanci
# Sidorejo
# Sukodadi
# Sukosari
# Tonoboyo
# Trasan

## Jujuhutan
Emile Durkheim

**Emile Durkheim** (1858–1917) marupakan salah saikung tukuh nang mamangaruhi parkambangan ilmu kaji masarakat.

## Pamikiran
Manurut Emile Durkheim, kaji masarakat maanyaki lambaga-lambaga dalam masarakat wan prusis-prusis susial. Dalam sabuting majalah kaji masarakat panambayan nang bajudul *[[L'anne Sociologique]]* inya mambagi kaji masarakat ka pitu buting seksi yaitu:

* Kaji masarakat umum nang maumpatakan kapribadian individu wan kalumpuk manusia
* Kaji masarakat ugama
* Kaji masarakat hukum wan moral nang maumpatakan urganisasi pulitik, urganisasi susial, kawan wan kulawarga
* Kaji masarakat ihwal kajahatan
* Kaji masarakat ikunumi nang maumpatakan ukuran-ukuran paanyakan wan kalumpuk gawi
* Dimugrapi nang maumpatakan masarakat kuta wan kampung.

Inya jua manikinakan pantingnya paayakan maampah ka parbandingan maraga kaji masarakat marupakan ilmu nang baisi tujuan maminandui masarakat. Inya jua maulas karakatan wan angka bunuh diri dalam masarakat basahaja sawagai basipat mekanis maraga sipatnya nang bakajutan, sadangkan pada masarakat nang rumit basipat urganis.

## Karya
Inya baisi kulihan karya nang dipinandui urang nang kaya:

* *[[The Social Division of Labor]]* (1893)
* *[[The Rules of Sociological Method]]* (1895)
* *[[The Elementary Forms of Religious Life]]* (1912)

## Jujuhutan
Charles Horton Cooley

**Charles Horton Cooley** (1864–1929) marupakan urang Amirika nang jua marupakan tukuh nang mamangaruhi parkambangan ilmu kaji masarakat.

## Pamikiran
Inya mangambangakan konsepsi ihwal raraitan bulang bulik wan raraitan nang kada tapisah antara saikung urang wan masarakat. Pamulaannya inya mulai lawan parkambangan kahidupan manusia mulai inya diranakan. Haratan wayah manusia bagana di bawah kuasa kalumpuk utama (*primary group*), yaitu kulawarga, kalumpuk bamainan wan rukun tetangga, Kalumpuk utama dicirii lawan saling bapinanduan antara warga wan bacaram surang nang rikit adalah palaburan saikung urang dalam sabuting kalumpuk sahingga tujuan saikung urang jua jadi tujuan kalumpuk.

Charles Horton Cooley dalam mamadahakan tiurinya dipangaruhi ulih aliran romantik nang maidamakan kahidupan baimbai, rakat wan damai, nangkaya ditamui di masarakat-masarakat nang magun basahaja. Inya marista miitihi masarakat-masarakat wahini nang hudah rubuh norma-normanya sahingga masarakat basahaja marupakan bantuk ideal nang balabihan purnanya.

## Karya
Inya baisi karya sawagai barikut:

* *[[Human and Nature Social Order]]* (3 danul, 1902)
* *[[Social Organization]]* (1909)
* *[[Social Process]]* (1918).

## Jujuhutan
Pierre Guillaume Frederic Le Play

**Pierre Guillaume Frederic Le Play** (1806–1882) marupakan salah saikung urang Parancis nang ahli ilmu pangatahuan masarakat nang dipinandui wayah abad ka-19. Inya barhasil maminanduakan mitudi tartantu dalam maanyaki wan maanalisis gajala-gajala susial, yaitu lawan jalan maadaakan panjanakan ka kabujuran-kabujuran  susial wan analisis induktip. Imbahnya inya jua mamakai mitudi studi kasus dalam paanyakan-paanyakan susial.

Paanyakannya nang maampah ka masarakat mandapat kulihan bahwa lingkungan giugrapis manantuakan janis gawian nang imbahnya mamangaruhi ka lain jua, nang kaya urganisasi ikunumi, kulawarga, sarta lambaga-lambaga lainnya. Kaluwarga marupakan kikiran utama dalam panyalidikan. Inya yakin bahwa anggaran baulanja suatu kulawarga marupakan ukuran kuantitatip gasan kahidupan kulawarga sakaligus manampaiakan kapantingan kulawarga nang ngitu. Malalui pamikirannya, pauncitannya, inya mayambat urganisasi susial kulawarga hibah taikat lawan anggaran kulawarga.

## Karya
Inya hudah maulah karya-karya nang bajudul sawagai barikut:
* *[[European Workers]]* (1855)
* *[[Social Reform in France]]* (1864)
* *[[The Organization of the Family]]* (1871)
* *[[The Organization of Labor]]* (1872)

## Jujuhutan
Ferdinand Tonnies

**Ferdinand Tonnies** marupakan salah saikung tukuh nang mamangaruhi parkambangan ilmu kaji masarakat.

## Pamikiran
Inya dipinandui lawan tiurinya ihwal *[[Gemeinschaft]]* wan *[[Gesselschaft]]* sawagai duwa bantuk nang manyartai parkambangan kalumpuk-kalumpuk susial. *[[Gemeinschaft]]* (paguyuban) adalah bantuk kahidupan baimbai nang mana urang-urangnya diikat ulih raraitan batin nang murni wan basipat alamiah wan balawasan. Dasar raraitan ngini adalah rasa cinta wan rasa parsatuan batin nang basipat bujur jua wan urganis nang kaya diibaratakan paralatan hidup awak manusia atawa binatang. Bantuk *Gemeinschaft* kawa ditamui di dalam kulawarga, kalumpuk kakarabatan, rukun tatangga, wan sawagainya.

*Gesellchaft* (patembayan) marupakan bantuk kahidupan baimbai nang marupakan ikatan ranak basipat pukuk wan rajin gasan wayah nang hendep. *Gesellchaft* basipat sawagai sabuting bantuk dalam pikiran wara, sarta strukturnya basipat mekanis nang kaya diibarakan lawan masin. Bentuk *Gesellchaft*, sawagai cuntuh, ada di urganisasi bajualan, urganisasi pabrik, atawa urganisasi industri wan nang lainnya.

## Karya
Ferdinand Tonnies baisi karya-karya nang kaya:

* *Gemeinschaft und Gesellschaft* (1887). Custom (1909)
* *Sociological Studies and Criticism* (3 danul, 1952)
* *Introduction to Sociology* (1937).

## Jujuhutan
Leopold von Wiese

**Leopold von Wiese** (1876–1949) marupakan urang Jarman nang jua marupakan tukuh nang mamangaruhi parkambangan ilmu kaji masarakat.

## Pamikiran
Von Wiese maangap kaji masarakat sawagai ilmu pangatahuan empiris nang badiri surang. Kikiran kaji masarakat adalah paanyakan maampah raraitan antarurang nang marupakan kabujuran susial. Jadi, manurutnya, kikiran kusus ilmu kaji masarakat marupakan pamandiran susial wan prusis susial. Paanyakannya nang panambayan marupakan suatu paanyakan maampah pambagian prusis-prusis susial tautama manyintari prusis-prusis susial nang asosiatip wan disosiatip. Saban tumbung prusis susial dibaginya ka dalam danul-danul nang tahalus atas dasar darajat asusiatip atawa disusiatip.

## Karya
Leopold von Wiese baisi karya-karya nang bajudul:

* *The Basis of Sociology*: *A critical examination of Herbert Spencer's Synthetic Philosophy* (1906)
* *General Sociology*; danul I *Social Relations* (1924), wan danul II
* *Social Forms* (1929)
* *Systematic Sociology* (baimbai lawan Howard Becker, 1932)
* *Sociology of Social Relation* (1941).

## Jujuhutan
Alfred Vierkandt

**Alfred Vierkandt** (1867 - 1953) marupakan tukuh nang mamangaruhi parkambangan ilmu kaji masarakat.

## Pamikiran
Wayah panambayan, Alfred Vierkandt maanggap kaji masarakat musti maampah ka sajarah kabudayaan. Imbahnya, inya manyambat bahwa kaji masarakat tautama maampah pamandiran wan kulihan pamandiran ngitu. Masarakat marupakan garumbungan pamandiran susial, sahingga kaji masarakat tapakai gasan maulah tiuri-tiuri ihwal masarakat wan kabudayaan.

Inya manyambat bahwa saban masarakat marupakan suatu kabulatan di mana masing-masing unsur saling mamangaruhi. Dasar sabarataan struktur susial adalah ikatan imusiunal maraga saikung urang maasi lawan tujuan kalumpuknya. Raraitan antarsaikungurang marupakan sabuting mata rantai. Raraitan ngitu cungul wan hilang, tagal struktur wan tujuan kalumpuk susial magun batahan. Kaji masarakat maampah ka bantuk wan struktur-struktur ngitu.

## Karya
Inya baisi kulihan karya nang bajudul sawagai barikut:

* *Primitive and Civilized Peoples* (1896)
* *Inertia in Culture Change* (1908)
* *Theory of Society; Main Problems of Philosophical Sociology* (1922, dibaiki pas tahun 1928, wan 1949)
* *Dictionary of Sociology* (1931)
* *Family, People and State in their Social Life* (1936).

## Jujuhutan
Herbert Spencer

**Herbert Spencer** (1820–1903) marupakan salah saikung tukuh nang mamangaruhi parkambangan ilmu kaji masarakat. 

## Pamikiran
Dalam bukunya *[[The Principles of Sociology]]* (3 jilid, 1877), Inya mauraiakan materi kaji masarakat barinci basusun. Inya manyambat bahwa ilmu kaji masarakat maampah ka kulawarga, pulitik, ugama, pangandlian susial, wan industri. Sawagai tambahan, inya manyambat jua asusiasi, masarakat saandakan, pambagian gawian, tantang susial, kaji masarakat pangatahuan wan ilmu pangatahuan, sarta paanyakan ka seni wan kabungasan.

Inya jua manikinakan kaji masarakat musti manyintar raraitan bulang bulik antara unsur-unsur masarakat nang kaya pangaruh norma-norma atas kahidupan kulawarga, raraitan antara lambaga pulitik lawan lambaga ugama. Unsur-unsur ngitu tadi baisi raraitan nang tatap wan harmunis, sarta marupakan sabuting integrasi. Spencer jua maanggap panting paanyakan ka parkambangan masarakat wan parbandingan masarakat-masarakat ngitu.

## Karya
Inya baisi karya nang dipinandui banyak urang nang kaya:

* *[[Social Statistics]]* (1850)
* *[[Principles of Psychology]]* (1955)
* *[[Principles of Biology]]* (duwa danul, 1864 wan 1961)
* *[[Principles of Ethics]]* (1893)

## Jujuhutan
Auguste Comte

**Auguste Comte** (1798-1857) marupakan salah saikung urang Parancis, nang dipinandui sawagai abahnya ilmu kaji masarakat, maraga inya nang manjulung ngaran sosiologi nang pukusnya mangkaji masarakat. 

## Pamikiran
Auguste Comte baisi pamikiran dalam ilmu kaji masarakat ada dua danul hinti, yaitu *social statiscic* wan *social dynamics*.  Sawagai *[[social statistic]]*, kaji masarakat marupakan ilmu nang mangkaji raraitan bulang bulik antara lambaga-lambaga kamasarakatan, gasan *[[social dynamics]]*, dimaknaakan kayapa lembaga-lembaga ngitu barkambang wan maalmi parkambangan salawas wayah. Tajauh, Comte marinciakan parkambangan ngitu nang sasuai lawan dahal-parkambangan pikiran manusia, yaitu:

* Tahap teologis; danul ngini marupakan danul pamikiran nang baanggapan sabarataan banda di dunia ngini baisi ruh wan ngitu maraga ulih sasuatu kakutan nang baandak di atas manusia. Cara pamikiran ngini kada kawa dipakai dalam ilmu pangatahuan maraga balain tujuan lawan ilmu pangatahuan ngitu surang, mancari sabab wan akibat wan gajala-gajala.
* Tahap metafisis: danul ngini manusia magun parcaya bahwa gajala-gajala di dunia ngini disababakan ulih kakuatan-kakuatan nang bagana di atas manusia. Manusia balum baihtiar gasan mangikihi sabab wan akibat gajala-gajala ngitu.
* Tahap positif: danul ngini manusia hudah kawa gasan bapikir ilmiah, wan tahap ngini barkambang ilmu pangatahuan.

## Karya
Sapalih karya Comte adalah nang ngini:

* *[[The Scientific Labors Necessary for The Reorganization of Society]]* (1822)
* *[[The Positive Philosophy]]* (6 danul 1830 - 1840)
* *[[Subjective Synthetis]]* (1820 - 1903).

## Jujuhutan
Lester Frank Ward

**Lester Frank Ward** (1841–1913) marupakan marupakan tukuh nang mamangaruhi parkambangan ilmu kaji masarakat sarta disambat jadi palapur ilmu kaji masarakat di Amirika Sarikat.

## Pamikiran
Lester Frank Ward manyambat kaji masarakat batujuan gasan maanyaki kamajuan-kamajuan manusia. Ilmu ngitu maampah ka apa nang digawi manusia jadi, fungsi, masarakat nang dipalajarinya. Inya malainakan antara *[[pure sociology]]* (kaji masarakat barasih) nang maanyaki asal wan parkambangan gajala-gajala susial, wan *[[applied sociology]]* (kaji masarakat tarapan) nang kusus maampah ka paubahan-paubahan dalam masarakat maraga ihtiar-ihtiar urang.

Inya jua manyambat, kakutan dinamis dalam gajala susial adalah parasaan. Inya tadiri matan kahandak-kahandak wan kapantingan-kapantingan. Rasa lapar wan rasa cinta marupakan kahandak-kahandak nang kuat. Parasaan marupakan kakutan saikung urang maraga pamandiran baubah jadi kakuatan susial. Kakuatan susial baisi kabisaan gasan manggarakakan kacakapan-kacakapan manusia di dalam mahibaki tujuannya.

## Karya
Inya baisi kulihan karya-karya nang bajudul sawagai barikut:

* *Dynamic Society* (1883)
* *Physics Factor of Civilization* (1893)
* *Pure Sociology* (1903).

## Jujuhutan
Vilfredo Pareto

**Vilfredo Pareto** (1848–1923) marupakan marupakan tukuh nang mamangaruhi parkambangan ilmu kaji masarakat.

## Pamikiran
Vilfredo Pareto hudah maulah tiuri dalam kaji masarakat nang disambat sawagai *[[logi-experimental science]]*. Kaji masarakat inya sambat disasuaiakan lawan panjanakan maampah tindakan-tindakan, eksperimen terhadap kabujuran, wan rumus-rumus matematis. Dalil-dalil nang umum, ujar Pareto, mustinya diulah atas dasar mitudi induksi. Kakiraan wan partakunan yang aprioristis kada banilai gasan ilmu pangatahuan. 

Manurut Pareto, masarakat marupakan sistim kakuatan nang saimbang wan kasaimbangan nang ngitu targantung lawan ciri-ciri tingkah laku wan tindakan-tindakan manusia wan tindakan-tindakan manusia targantung lawan kahandak wan tunjulan dalam dirinya.

## Karya
Inya baisi karya nang bajudul *[[Treatise on General Sociology]]* (3 danul, 1917) nang imbahnya ditarjamahakan ka dalam Basa Inggris (4 danul, 1935) lawan judul *[[The Mind and Society]]*.

## Jujuhutan
Georg Simmel

**Georg Simmel** (1858–1918) marupakan marupakan tukuh nang mamangaruhi parkambangan ilmu kaji masarakat.

## Pamikiran
Manurut Georg Simmel, kaji masarakat marupakan ilmu pangatahuan kusus yaitu satu-satunya ilmu pangatahuan analitis nang abstrak di antara sabarataan ilmu pangatahuan kamasarakatan. Manurut inya masarakat marupakan suatu prusis nang bajalan wan titir bakambang. Masarakat ada di mana saikung urang mamandirakan lawan urang-urang nang lainnya. Pamandiran cungul maraga kapantingan-kapantingan wan tunjulan tartantu.

Georg Simmel jua manyambat kikiran kaji masarakat marupakan bantuk-bantuk raraitan antar urang. Mazhab nang dipalapuri Simmel adalah mazhab kaji masarakat rasmi.

## Karya
Inya baisi kulihan karya lawan judul sawagai barikut:

* *Concerning Social Differentiation* (1890)
* *Sociology, Studies of the Forms of Socialization* (1908)
* *Basic Problems of Sociology* (1917)
* *Conflict of Modern Culture* (1918).

## Jujuhutan
William Graham Sumner

**William Graham Sumner** (1840–1910) marupakan marupakan tukuh nang mamangaruhi parkambangan ilmu kaji masarakat.

## Pamikiran
Sistim kaji masarakat ampun William Graham Sumner didasarakan lawan kunsip *[[in-group]]* wan *[[out-group]]*. Masarakat marupakan palaburan matan kalumpuk-kalumpuk susial. Kabiasaan wan tata kalakuan marupakan patunjuk-patunjuk kayapa musti mamparlakukan urang-urang kalumpuk atawa urang-urang matan kalumpuk lainnya.

Lamunnya kabiasaan disambat panting gasan kasajahtaraan kalumpuk susial, kabiasaan nang ngitu jadi tata kalakuan atawa moral kalumpuk nang baisi sanksi-sanksi nang tagas.

Sumner jua manyambat ada ampat buting tunjulan nang ludang di dalam diri urang, yaitu rasa lapar, rasa cinta, rasa purisit, wan rasa kusung. Matan tunjulan ngitu cungul kapantingan-kapantingan, nang maulah tarjadinya pola-pola kagiatan kabudayaan. Ulih maraga ngitu, kaampat buting tunjulan ngitu marupakan kakuatan-kakuatan susial nang tapukuk.

## Karya
William Graham Sumner baisi kulihan karya lawan judul sawagai barikut:

* *Collected Essays on Political and Science* (1885)
* *What Social Classes Owe to Folkways* (1907)
* *Selected Essays of William Graham Sumner* (1924)
* *The Science of Sociology* (lawan A.C. Keller, 1927)
* *Essays of William Graham Sumner* (2 danul, 1934).

## Jujuhutan
Robert Ezra Park

**Rober Ezra Park** (1864–1944) marupakan marupakan tukuh nang mamangaruhi parkambangan ilmu kaji masarakat.

## Pamikiran
Robert Ezra Park disambat palapor matan salah sabuting mazhab dalam ilmu kaji masarakat, yaitu mazhab ikulugi nang diakuri sawagai cikang ilmu kaji masarakat ulih suatu partamuan *[[American Sociology Society]]* pas tahun 1925.

Hinti ajaran Robert Ezra Park adalah pandapat nang manyambat bahwa kaji masarakat maanyaki masarakat saandakan matan buncu raraitan antar urang. Park jua mamimpin paitihan manganai paristiwa dalam bakawanan di kuta wan manganai sipat-sipat suatu bangsa. 

## Karya
Ngarannya dipinandui maraga hudah mangarang sabuting buku pangantar kaji masarakat (manulis bukunya lawan Burgess) nang bajudul *[[Introduction to the Science of Sociology]]* pas tahun 1921. Dalam buku ngini, Robert Ezra Park mambahas sabarataan piduhal ilmu kaji masarakat, nang sapalih dijuhut matan paculan-paculan kulihan karya bubuhan sarjana kaji masarakat nang tarkamuka. Bukunya mambantar pangaruh ganal ka parkambangan imbahan ilmu kaji masarakat kususnya di Amirika Sarikat.

Inya jua baisi kulihan karya nang lain nang kaya *[[Old world traits transplanted]]* (ditulis lawan H.A. Miller tahun 1921) wan *[[Race and Culture]]* (dinaikakan tahun 1950, imbah inya habis umur).

## Jujuhutan
Karl Mannheim

**Karl Mannheim** (1893–1947) marupakan marupakan tukuh nang mamangaruhi parkambangan ilmu kaji masarakat. Inya pamulaannya jadi guru ganal di Universitas Frankfurt-am-Main di Jarman nang imbahnya baalih wan bagana di Inggris nang mana inya jua jadi guru ganal di Universitas London.

## Pamikiran
Karl Mannheim hudah banyak manyumbang pikirannya gasan parkambangan kaji masarakat. Antara lain cikang kaji masarakat nang dingaraninya sawagai kaji masarakat pangatahuan nang kusus maanyaki raraitan antara masyarakat lawan pangatahuan. Imbahnya, tiurinya nang liwar dipinandui adalah ihwal krisis. Akar sabarataan pacakutan nang mancungulakan krisis baandak dalam katagangan-katagangan nang cungul di sabarataan lapangan kahidupan maraga asas *[[laissez faire]]* nang baimbai lawan asas-asas nang hanyar dalam kahidupan ikunumi. Ngini jua gasan lapangan-lapangan kahidupan lainnya. Sasamaan-sasamaan dalam masarakat bakambang manurut asas nang hanyar, dalam hal ngini manusialah nang musti manjulung bantuk lawan sasamaan-sasamaan hanyar tadi. Tagal, dalam hiwal ngini, manusia luui. Ngini lah nang maulah krisis.

Manurut Karl Mannheim, nang diparluakan adalah *[[planning for freedom]]*, yaitu samacam parancanaan nang diitihi sacara dimukratis wan manjamin kamardikaan gagawian-gagawian saikung urang, atawa kalumpuk urang, di dalam maupun di luar rangka sasamaan-sasamaan nang ngitu di atas.

Hiwal *planning for freedom* nang ngitu tadi, Mannheim marintis paulahan *The International Library of Sociology and Social Reconstruction* nang batujuan maanyaki (sacara ilmiah) piduhal-piduhal ikunumi wan parancanaan susial nang marupakan piduhal panting wahini.

## Karya
Inya baisi kulihan karya nang bajudul sawagai barikut:

* *Ideology and Utopia* (1929)
* *Man and Society in an Age of Reconstruction* (1940)
* *Diagnosis of our Time* (1943).

## Jujuhutan
Mikrualga

**Mikrualga** adalah makhluk halus nang tamasuk dalam kalas alga, dimana baisi ukuran antara 3-30 mikrumitir. Bubuhannya hidup maulah kumpulan sil atawa hidup dalam sabuting sil. Di bumi, kira-kira ada 200.000 - 800.000 macam mikroalga, dimana hanyar kira-kira 35.000 macam haja nang urang tahu, nang mana tamasuk lawan kalumpuk Bacillariophyceae, Chloropyceae, Chrysophyceae, wan Cyanophyceae.

## Tatanggaman
Mikrualga kawa tumbuh di lingkungan nang babanyu, nang kayak banyu laut atawa banyu hanta. Mikrualga kawa mamakai cahaya wan karbun diuksida gasan mahasilakan biumassa. Lain pada ngitu, mikrualga baisi kandungan antiuksidan, karutinuid, inzim pulimir, lipid, pawarna alami, asam lamak januh ganda, piptin, tuksin, wan satirul. Mikrualga tamasuk makhluk kada bapambuluh wan kada baisi urgan ripruduksi nang ngalih, jadinya malakukan pembelahan sel sederhana gasan bakambang biak. 

## Manfaat
Mikrualga nang kayak *[[Chlorella vulgaris]]* atawa nang lain kawa dipakai gasan bahan bakar hayati, maraga baisi kandungan lipid. Lipid ngini kaina malalui transistrifikasi wan istirifikasi sampai kawa manjadi galisarin. Galisarin ini kawa dipakai sagan biudisil.

Mikrualga kawa jua dipakai gasan bahan makanan atawa bahan tatamba, maraga baisi banyak umiga 3, parutein, antiuksidan, wan nutrisi lainnya. Mikrualga nang kayak *[[Arthrospira]], [[Haematococcus pluvialis]]*, wan *[[Chlorella]]* baisi fikusianin, astasantin, wan kalurufil, nang mana kawa dipakai sagan pawarna alami.

## Jujuhutan
Danilo Kiš

**Danilo Kiš** marupakan saurang nopelis, panulis cerpen, esai wan panarjamah matan Yugoslavia. karyanya yang paling dikenal antaranya Hourglass, A Tomb for Boris Davidovich wan The Encyclopedia of The Dead. Sidin dianggap sabaga "pangaran panghabisan" Yugoslavia nang manulis dalam bahasa Serbo-Kroasia. Pas Yugoslavia bapisah tahun 1990 jadi banyak negara, Danilo kadada lagi.

Ujar Mihajlo Pantic, kritikus sastra Serbia, Kis tamasuk panulis posmoderen Serbia abad 20 nang karyanya bapangaruh banar gasan generasi imbahnya

## Karya-Karyanya
Karyanya nang paling dikenal urang adalah kakumpulan cerpen *Enciklopedija mrtvih* (*Encyclopedia of the Dead*, 1983). Kakumpulan cerpennya nang lain adalah *Rani Jadi* (*Early Sorrows*, 1969), *Grobnica za Borisa Davidovica* (*A Tomb for Boris Davidovich*, 1976), wan *Lauta i ozilci* (*Lute and Scars*, 1994-- cungul imbah inya meninggal). Kis mencungulakan esai panjang *Cas anatomije* (*The Anatomy Lesson*) tahun 1978 gasan menangkis fitnah plagiat nang manyarangnya imbah inya mencungulakan *Grabnica za Borisa Davidovica* nang mamicu kontropersi wan polemik pemanasnya dalam sejarah sastra Sirbia. Dalam cerpen-cerpen wan nopelnya, inya memfiksionalisasi biugrafinya sorang wan mamakainya jadi alat gasan membedah pertanyaan-pertanyaan penting tentang peradaban manusia abad kedua puluh.

## Referensi
Biudisil

**Biudisil** adalah bahan bakar nang mamiliki campuran munu-alkil istir matan asam lamak barantai panjang. Biudisil kawa diulah matan minyak nabati, minyak binatang, limbah pahumaan, hingga alga. Biudisil ini biasanya kawa jua digabung lawan minyak sular nang dipakai gasan mutur atawa alat pabrik nang mamakai masin disil.

## Kalabihan wan kakurangan
Biudisil ngini kawa sagan bahan bakar hayati nang manggantiakan disil, maraga kawa mangurangi pangaluaran gas rumah kaca wan ratik-ratik halus nang kawa marigati udara. Bahan bakar ngini kawa mahasilakan kurang matan 50% karbun diuksida nang dihasilakan ulih disil biasa, mahasilakan kadar balirang nang randah banar, wan kada mahasilakan zat-zat nang managdung racun.Lain pada ngitu, biodisil ngini taimit pada bahan bakar lain, tarikan masinnya tabagus, ramah lingkungan, kawa dihanyari, kawa mangurangi katargantungan lawan bahan bakar fusil, wan nyama diulah.

Biudisil jua baisi kakurangan, di antaranya mamakai lahan wan banyak, pamakaian banyu nang tabanyak, inirgi nang haran, pamakaian pupuk atawa pistisida sagan maulah bahan bakunya, tatumbur lawan kaparluan makanan, harus disimpan di wadah nang tartantu, wan lainnya. Lain pada ngitu, di Indunisia, biudisil masih tamasuk larang bila dibandingakan lawan bahan bakar nang lain, yaitu sekitar Rp 19.000,00 - Rp 20.000,00 per litar. Hal ini maulah pamarintah maulah kabijakan sagan mangurangi biaya maulah biudil, nang kayak pangambangan katalis habang putih hingga paningkatan kapasitas pruduksi.

## Kabijakan Pamarintah Indunisia
Pamarintah Indunisia maulah paraturan, yaitu Paraturan Mantiri ESDM Numur 12 Tahun 2015. Isi paraturan ngitu antara lain pamakaian biudisil sabanyak 20% matan campuran bahan bakar sagan kandaraan umum atawa tamppat usaha. Hal ini dilakuakan sagan mahandar pamakaian campuran bahan bakar tahanyarakan hingga 23% pada tahun 2025 wan 31% pada tahun 2050.

## Jujuhutan
Charles Bukowski

**Henry Charles Bukowski** (16 Agustus 1920 – 9 Marit 1994) adalah panyair wan nopelis Amirika nang teranak di Jerman. Cara manulisnya dipengaruhi banar wan keadaan kota diwadah inya bediam, Los Angeles. Bukowski sudah maulah ribuan puisi, ratusan kisah handap, wan enam nopel, sampai inya meninggal sudah ada 50 buku nang cungul. Bukowski meninggal umur 73 tahun tahun 1994 maraga penyakit leukemia.

## Kahidupan
Nangkaya *alter ego* matan ulahannya, Henry Chinaski, Bukowski tu saurang alkoholik. Sepanjang hidupnya inya rancak terait *affair* nang sedikit banyak tergambar dalam ulahan-ulahannya. Salah satu hubungan nang harus dicatat ialah hubungan inya lawan penyair wan peulah rupa Linda King. Tahun 1976, Bukowski betamu wan Linde Lee Beighle, urang nang bisi restoran tapi handak jadi artis. Imbah menjalani hubungan naik turun, inya bedua kawin tahun 1985. Bininya ngitu digambarkan jadi tokoh Sara di novel *Women*.

Bukowski anum bepender pakai bahasa Inggris wan aksen Jerman nang kuat sampai dihuluti wan kawanan mainannya wan digalari inya "*Heini*," kependekan matan Heinrich dalam bahasa Jerman. Inya penyupan wan rendah diri jadi kada begaul lawan urang, makin ngalih begaul lagi maraga pas inya remaja kena jerawat nang ekstrim. Kanakan tetangganya mehuluti aksen wan bajunya maraga kuitannya. Depresi hebat meulah inya makin sarik saat masa pertumbuhan, jadi membari inya banyak suara gasan menulis.

## Bahan Itihan
Musium Siraja

**Musium Siraja** adalah sabuting musium nang ada di Kabupatin Berau, Kalimantan Timur. Musium ini berlukasi di Kampung Cina, Kacamatan Teluk Bayur. Dirasmiakan pambukaannya ulih Bupati Berau saat nitu, Makmur HAPK, rahatan 17 Juni 2015. Musium Siraja adalah musium katiga di Berau imbah Musium di Keraton Sambaliung dan Keraton Gunung Tabur.

## Barang Haraguan
Musium ini mamiliki kuliksi antik nang dapat diitihi di antaranya, pedang samurai, duit benggol jaman bahari, kartas bahari, patung yunani bahari, putrit-putrit sajarah kagiatan partambangan di Teluk Bayur tahun 1957, dan barbagai barang simpanan bahari. Sabuting barang haraguan nang kada ditamukan di musium lain yaitu mangkuk ganal. Kada saparti mangkuk ganal pada umumnya sabab pabila dijapai bayu kawa mangaluarkan suara.

## Jujuhutan
Philip Roth

**Philip Milton Roth** (19 Maret 1933 – 22 Mei 2018) adalah seikung nopelis Amirika.

Buku piksinya biasa belatar balakang Newark, New Jersey, dikenal maraga karakter autobiografinya, nang secara filsafat wan formal menyamarakan perbedaan antara kenyataan wan piksi, maraga "gaya supel, ingenious"nya wan maraga eksplorasi provokatifnya nang matan Yahudi wan Amirika.

Roth adalah salah saikung penulis Amirika Sarikat nang pembanyaknya dapat penghargaan di generasinya: buku-bukunya dua kali dapat Penghargaan Buku Nasional, dua kali dapat penghargaan Lingkaran Kritikus Buku Nasional, wan tiga kali dapat Penghargaan PEN/Faulkner. Inya jua dapat Penghargaan Pulitzer gasan nopel 1997-nya, *American Pastoral*, nang malihatakan salah sabuting matan karakter terkenalnya, Nathan Zuckerman, subyek matan beberapa nopel Roth nang lain. *The Human Stain* (2000), nopel Zuckerman nang lain, nang dapat Penghargaan Sastra WH Smith di Inggris gasan buku pembaiknya tahun ini. Pas 2001, Roth dapat Penghargaan Franz Kafka.

## Karya-Karyanya
Karya-karya Roth rancak diulah satir nang dicampur wan pantasi ala Kafka nang maangkat sejarah Amirika imbah-Perang Dunia Kedua. Kumpulan cerpen pemulaannya, *Goodbye, Columbus* (1959), makin maulah ngarannya jadi penulis harat Amirika. Tahun 2002, inya dicalonakan dapat Hadiah Nobel Sastra, tapi kalah wan Imre Kertesz pas parak habis.

Beberapa nopelnya nang lain cuntuhnya *Portnoy's Complaint* (1969) nang dianggap lanji, *The Professor of Desire* (1977), *The Ghost Writer* (1979), *I Married a Communist* (1998), *The Dying Animal* (2001) wan nang pehanyarnya, *Plot Againts America* (2004). Tahun 2017 cungul kumpulan karya lengkapnya *The Library of America's Definitive Edition of Philip Roth's Collected Works* (2005-2017).

Nopel *American Pastoral* mengisahakan hidup Seymour "Swede" Levov nang kesana kemari membangun tiga generasi keluarga Yahudi Amirika imbah Perang Dunia Kedua nang tarait jua wan sejarah Amirika garis besarnya. Kehidupan Swede nang jadi bintang bisbol pas lagi anum imbah tu kawin wan Dawn, bakas ratu kecantikan New Jersey, nang bahagia wan parak sempurna, sampai kejadian bencana. Pada suatu hari di tahun 1968, anaknya, Meredith (dikiyau Merry), tekait wan buhan kelompok radikal imbah tu membom kantor pos. Imbah tu Merry hidup dalam pelarian, menyamar jadi banyak urang wan sempat dua kali diperkosa dalam pelariannya. Hidup keluarga, nang paling utama Swede, jadi camuh. Apa nang sudah dibangun Kai Swede puluhan tahun semalam jadi migran Yahudi di Amirika nang disempurnakan oleh anak cucunya, hancur maraga kelakuan Merry nang jadi teroris. Pas tuha, Swede Levov cuma kawa mengganang kelakuan lagi halusnya aja. Inya keganangnan wan suasana pedesaan Amirika nang tentram nang kada kawa lagi dirasakannya. Mimpi pacang nyaman, keadaan nang damai, wan bahagia lawan kaluwarga hancur maraga kekerasan.

## Bahan Itihan
Musium Balanga

**Musium Balanga** marupakan musium nang baandak di Palangka Raya, Kalimantan Tangah. Musium Balanga rincinya baandak di kartak Tjilik Riwut pal 2,5. Kata Balanga surang baasal matan ngaran *koleksi* unggulan nang jadi sabuting simbul paradaban bubuhan urang Dayak.

## Barang haraguan
Musium Balanga baisi barang haraguan sawagai barikut:

* Geologika (188 koleksi)
* Biologika (40 koleksi)
* Etnografika (1.383 koleksi)
* Arkeologika (112 koleksi)
* Historika (1.116 koleksi)
* Numismatika/Heraldika (781 koleksi)
* Filologika (4 koleksi)
* Keramologika (572 koleksi)
* Seni rupa (5 koleksi)
* Teknologika (53 koleksi).

## Jujuhutan
Musium Kayuh Baimbai

****

**Musium Kayuh Baimbai** atawa Musium Kuta Banjarmasin adalah salah sabuting musium nang ada di Kalimantan Salatan. Musium ngini diulah tahun 2022 wan dirasmiakan ulih Wali Kota Banjarmasin, Ibnu Sina tanggal 8 Marit 2023. Musium ngini andakannya di Kalurahan Kelayan Barat, Banjarmasin Salatan, Banjarmasin, Kalimantan Salatan.

## Banda nang diharagu
Musium Kayuh Baimbai ngini cagaran maharagu banda nang kaya pusaka wan memorabilia. Salain banda, musium ngini jua manyimpani arsip digital sajarah Banjar. 

## Jujuhutan
Musium Lewu Hante

**Musium Lewu Hante** marupakan musium nang baandak Barito Timur, Kalimantan Tengah. Musium Lewu Hante baarti rumah betang atawa rumah ganal dalam basa Suku Daya Manyaan.

## Barang haraguan
Musium Lewu Hante manyimpan banda basajarah matan jaman bahari, mulai matan banda paninggaln nang kaya guci, sanjata tradisiunal Mandau, sampai banda paninggalan wayah kolonialisme Walanda wan Japang nang kaya katana wan pistul.

## Jujuhutan
Musium Kayu Tuah Himba

**Museum Kayu Tuah Himba** marupakan musium babantuk rumah panggung khas Kalimantan nang baandak kada jauh pada wilayah Waduk Panji Sukarame atawa kakira 3 m matan pusat kota Tanggarong, Kutai Kartanegara, Kalimantan Timur. Musium ngini jadi ubjek wisata maraga baisi kaunikan yatu buhaya nang hudah diawitakan dalam Musium. Lain pada ngitu museum ini juga dibangun dengan kayu panggung nang baukuran 20 x 20 M².

## Asal ngaran
“Tuah himba” baasal matan sambuyan Kota Tenggarong, “Tuah Himba Untung Langgong” nang baarti manjaga kasugihan hutan wan alam, maka manfaat nang didapat lakas ru'us (lancar).

## Koleksi
Musium ngini manyimpan bamacam janis kayu nang tumbuh subur di Pulau Kalimantan. Kayu-kayu nang dikumpulakan musium mgini parak 220 janis kayu dagang. Di antara kayu-kayu nang dikumpulakan musium ngini adalah kayu ulin nang tumbuh di Pulau Kalimantan haja. Di ruang nang lain, ada jua kakumpulan bamacam janis daun nang tasabar di seluruh Kalimantan Timur. Lain pada ngitu, di ruang ngini ada jua fosil kayu nang hudah baumur ratusan tahun wan hudah baubah menjadi batu.

## Jujuhutan
Musium Purbakala Muara Kaman

**Musium Purbakala Muara Kaman** atawa **Musium Kutai Mulawarman Ing Martadipura** adalah musium nang baandak di Muara Kaman, Kabupaten Kutai Kartanegara, Kalimantan Timur. Musium ngini adalah salah sabuting musium nang diulah Pamarintah Kutai Kartanegara halian Musium Mulawarman wan Musium Kayu Tuah Himba nang baandak di Kuta Tenggarong. Musium ngini manyimpan barang-barang paningggalan Karajaan Kutai, nang mana tamasuk karajaan Hindu nang panuhanya di Indunisia.

## Sajarah
Musium ini didiarakan atas saran dari bubuhan arkiulug matan Universitas Negeri Malang nang manaliti barang-barang bahari hasil dadapatan urang di Muara Kaman pada tahun 1991-1994 nang kayak guci, karamik cina, kapingan parunggu, patung-patung amas, wan nang lainnya. Maraga saran ngini, di tahun 2007, Pamerintah Kabupatin Kutai Kartanegara maulah musium ngini sagan ini maandak barang-barang ngitu, nang mana bakaitan lawan sajarah Karajaan Kutai pada abad ka-4 masehi

## Kuliksi
Musium ngini baisi tujuh buting duplikat parasasti nang isinya tantang acara 10.000 ikung karbau nang dilakuakan lawan Raja Mulawarman.Lain pada ngitu, musium ngini baisi guci, piring, galas, tampayan, tumbak, parasasti nang balum tuntung ditulis wan masing tarabah, wan nang lainnya nang marupakan hasil dadapatan masyarakat sakitar situ. Ada jua kumplik makan nang diduga makam raja-raja Islam wan batuan purbakala nang diyakini sabagai Candi ulih masyarakat, yaitu *Lembu Ngeram*.

## Referensi
Musium Kayu Sampit

**Museum Kayu Sampit** adalah musium nang baandak di kuta Sampit, Kabupatin Kotawaringin Timur, Prupinsi Kalimantan Tangah, Indunisia. Musium ini dibangun pada tahun 2003 wan dirasmiakan tanggal 6 Oktober 2004. Musium ini dingarani Musium Kayu maraga kuta Sampit suah bajaya di bidang pangayuan.

## Bahan acuan